**ระดับปริญญาตรี**

**นโยบายการเปิดสอนหลักสูตร 2 ปริญญา (Double Degree) ในระดับปริญญาตรี**

 จากการที่คณะจิตวิทยาได้เสนอขออนุมัติบรรจุหลักสูตรวิทยาศาสตรบัณฑิต สาขาวิชาวิทยาศาสตร์จิตวิทยา (หลักสูตรนานาชาติ) ในแผนพัฒนาจุฬาฯ  โดยเป็นหลักสูตร Double Degree นิสิตที่สำเร็จการศึกษาจะได้รับปริญญาศิลปศาสตรบัณฑิต (B.A.) จาก University of Queensland และปริญญาวิทยาศาสตรบัณฑิต (B.S.) จากจุฬาฯ  คณะกรรมการนโยบายวิชาการพิจารณาแล้วได้มีมติเกี่ยวกับ**นโยบายการเปิดสอนหลักสูตร 2 ปริญญาในระดับปริญญาตรี**ดังนี้

1. การจัดทำหลักสูตรร่วมกับมหาวิทยาลัยชั้นนำระดับนานาชาติจะเป็นประโยชน์ด้านวิชาการ คือ ช่วยพัฒนาคณะให้เข้มแข็งในทางวิชาการ และเป็นฐานในการขยายความร่วมมือกับมหาวิทยาลัยระดับนานาชาติอื่นต่อไป
2. การแลกเปลี่ยนต้องมีเป้าหมายเพื่อความเท่าเทียมกันทางวิชาการ คณะต้องไม่มีบทบาทเพียงสรรหานิสิตและสอนวิชาพื้นฐานให้มหาวิทยาลัยคู่สัญญา
3. หลักสูตร 2 ปริญญาที่พัฒนาขึ้นควรสร้างโอกาสให้คณาจารย์ของคณะได้พัฒนาทางวิชาการจากการไปปฏิบัติงานบางช่วงเวลาในมหาวิทยาลัยคู่สัญญา ทำให้มีโอกาสแสวงหาความรู้ที่ทันสมัยและอาจได้ทำวิจัยร่วมกับอาจารย์ในมหาวิทยาลัยคู่สัญญา
4. ในการวางแผนเปิดสอนหลักสูตร 2 ปริญญา คณะต้องเตรียมความพร้อมในทุกๆ ด้าน โดยเน้นความพร้อมของคณาจารย์และระบบสนับสนุน